stanford-oval/wikipedia huggingface dataset:
גודג'י קוק
קריירה > עבודה באקדמיה

בין השנים 1994–1998, קוק שימשה כמרצה בחוג לבריאות סביבתית וטוקסולוגיה בסטייט יוניברסיטי של ניו יורק (SUNY) באלבני, והייתה עמיתה אורחת בתוכנית לימודי אינדיאנים באוניברסיטת קורנל. ב-2001, היא הייתה חוקרת אורחת באוניברסיטת דלהוזי, וגם הרצתה על רפואה אלטרנטיבית בבית הספר לרפואה בסטייט יוניברסיטי של ניו יורק (SUNY) בבאפלו ובאוניברסיטת קורנל. ב-2008, מאמריה של קוק צורפו לאוסף סופיה סמית בסמית קולג'. ב-2011, היא התקבלה כעמיתה בתוכנית לבריאות רבייתית והסביבה באוניברסיטת קליפורניה בסן פרנסיסקו (UCSF).
מאמרים ומדיה

גודג'י קוק כתבה כתבות רבות לעיתון הארצי Indian Country Today. מאמריה האקדמיים הם חלק מאוסף סופיה סמית בסמית קולג'.
2007 – הייתה הדוברת המרכזית באירוע Live Earth במוזיאון האינדיאנים הלאומי בוושינגטון די. סי.
פרסים

2004-2005: פרס ידע ילידי ומחקר תרבותי מטעם החוג לחקר בריאות ילידית באוניברסיטת טורונטו.
משפחה

גודג'י קוק נשואה ליוחניו בריירה, פעיל ילידי ואקדמאי מקובה. לזוג חמישה ילדים ושמונה נכדים.
הערות שוליים

↑  "Katsi Cook: Meet Board Member Katsi Cook". Running Strong for American Indian Youth. Running Strong for American Indian Youth. אורכב מ-המקור ב-2017-02-28. נבדק ב-2017-05-03.
↑  "Katsi Cook : Co-founder". Konon:kwe Council. Konon:kwe Council. אורכב מ-המקור ב-2014-11-29. נבדק ב-2017-05-03.
↑  Follet, Joyce (באוקטובר 2005). "Katsi Cook interviewed by Joyce Follet". Voices of Feminism Oral History Project. {{cite journal}}:  (עזרה)
↑  Cook, Katsi (30 בספטמבר 1997). "Women are the First Environment". Native Americas. XIV (3). {{cite journal}}:  (עזרה)
↑  Hoover, Elizabeth. "Biographical Note". Five College Archives & Manuscripts Collection. Five College Archives & Manuscripts Collection.
↑  Hoover, Elizabeth (במאי 2010). Local Food Production and Community Illness Narratives: Responses to Environmental Contamination and Health Studies in the Mohawk Community of Akwesasne. Providence, RI: Brown University. p. 87. {{cite book}}:  (עזרה)
↑  "Akwesasne Freedom School". Akwesasne Freedom School.
↑  Johnson, Jeff (1996). "Mohawk environmental health project integrates research into the community". Environmental Science & Technology/News. 30: 20A. doi:10.1021/es962056s.
↑  "Birthing Centre". Six Nations Health Services : Birthing Centre. Six Nations Health Services.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גודג'י קוק".
רכס הנסיכה מרגרט

| --- | --- |
אין תמונה חופשית
 מידע כללי
 גובה:  2,210 מ' 
 שטח:  42,867 קמ"ר 
 מדינה:  קנדה 
 מיקום:  איזור קיקיטאלוק, קנדהקנדה
 רכס הרים:  הקורדילרה הארקטית 
 קואורדינטות:  79°45′N 90°50′W﻿ / ﻿79.75°N 90.83°W﻿ / 79.75; -90.83
  (למפת נונאווט מוגדלת) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןרכס הנסיכה מרגרט(למפת נונאווט רגילה) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןרכס הנסיכה מרגרט(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס הנסיכה מרגרט(למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס הנסיכה מרגרט
 
רכס הנסיכה מרגרט (באנגלית: Princess Margaret Range) המכונה גם הרי הנסיכה מרגרט (באנגלית: Princess Margaret Mountains) הם רכס הרים באי אקסל הייברג בטריטוריית נונאווט שבקנדה.
הרכס הוא אחד מרכסי ההרים הצפוניים ביותר בעולם, והוא נמצא בצפון הקורדילרה הארקטית.
גובהו של הרכס 2,210 מטרים מעל פני הים (בפסגת אאוטלוק).
אורכו המרבי של הרכס 361 ק"מ (מצפון לדרום), רוחבו המרבי 236 ק"מ (ממזרח למערב), ושטחו של הרכס 42,865 קמ"ר.
לקריאה נוספת

• H.P. Trettin, Ed., , PP 445, 493
• Mark Nuttall, , P 181
• Stuart Anderson, , P 202
• Willem Bakhuys Roozeboom, , P 216
• W. Brent Garry, Jacob E. Bleacher, Editors, , P 251
הערות שוליים

↑  מידע גאוגרפי
↑  שטחו של הרכס
| הקורדילרה הארקטית |
| --- | --- | --- |
| רכסי הרים | אדם • ארצות הברית • באפין • ברוס • ג'וי • גרינל • האימפריה הבריטית • הנסיכה מרגרט • הייפוינטר • ויסלר • ויקטוריה ואלברט • צ'לנג'ר • קונגר |  |
| הרים | אאוטלוק • אודין • אוקספורד • אנגנה • אסגארד • ארוהד • ארתור • באטל • בסטיל • בופורט • בידרביק • בישופ'ס מאיטר • בלדר • ברבאו • ברייב • בריידאבליק • ויסלר • יוג'ין • יוקפיק • מידנייט סאן • נוקאפ • סירק • קוואג'יוויק • ת'ול • ת'ור |  |
| מעברי הרים | פורטרס |  |
| כיפות קרח | פני |  |
| קרחונים | גל |  |
| פארקים לאומיים | סירמיליק |  |
| אזורים | אלסמיר • באפין |  |
| יישובים | אלרט |  |
הגבירה משאלוט

"הגבירה משאלוט", ציורו של ג'ון ויליאם ווטרהאוס משנת 1888, גלריית טייט, לונדון
הגבירה משָאלוֹט (באנגלית: The Lady of Shalott) היא בלדה ויקטוריאנית מפורסמת מאת אלפרד לורד טניסון (1809–1892). לשיר יש שתי גרסאות: הראשונה, בת עשרים בתים, נכתבה בשנת 1832, והשנייה, שהיא הידועה יותר, בת תשעה-עשר בתים, נכתבה ב-1842.
אזכורים באמנות הפלסטית

ישנם אזכורים רבים של השיר בציורים, במיוחד אצל ציירי האחווה הפרה-רפאליטית (Pre-Raphaelite Brotherhood). קרוב ל-50 יצירות שונות מתארות את הגבירה משאלוט. ג'ון ויליאם ווטרהאוס (John William Waterhouse), צייר שלוש אפיזודות מהשיר בשנים 1888, 1894, ו 1915. 
גם ציירים אחרים כמו דנטה גבריאל רוזטי (Dante Gabriel Rossetti), ויליאם מאו אגלי (William Maw Egley), וויליאם הולמן האנט ציירו את הגבירה משאלוט. כל אחד מהם צייר סצנה שונה מתוך השיר.
אזכורים בספרות

גם בספרות נמצאו ציטוטים והתייחסות רבות לשיר. דוגמאות:
ספרו של אוסקר ויילד "תמונתו של דוריאן גריי" (1890) רומז לשיר כאשר סיביל ויין אומרת "נמאסו עליי הצללים".
אלאן סי בראדלי השתמש בשורה "נמאס לי מצללים" ככותרת לספרו "נמאס לי מצללים" (I Am Half-Sick of Shadows).
ברומן של מיוריאל ספארק "אביבה של מיס ברודי" (The Prime of Miss Jean Brdie) משנת 1961, העלמה ג'יין ברודי קוראת את השיר "הגבירה משאלוט" בקול לכיתה שלה.
אגאתה כריסטי השתמשה במשפט "המראה נסדקה מצד לצד" ככותרת לרומן שלה משנת 1962 "תעלומת הרצח המשולש" (The Mirror Crack'd from Side to Side, המראה נסדקה מצד לצד).
הפואמה מוזכרת פעמים רבות, ומצוטטים ממנה מספר משפטים, בספרה של קוני וויליס מלבד הכלב שחלקו מתרחש באנגליה הוויקטוריאנית.
עיבודים מוזיקליים

בשנת 1917 כתב המלחין הצרפתי אוליבייה מסייאן קטע סולו לפסנתר בשם "הגבירה משאלוט" (La dame de Shallott) המבוסס על שירו של טניסון.
הזמרת הקנדית לורינה מק'קניט הלחינה את השיר וביצעה אותו באלבומה "הביקור" (The Visit) בשנת 1991.
להקת הרוק המתקדם הישראלית "אטמוספירה", שפעלה בשנים 1975–1978, הלחינה את שירו של טניסון, והיצירה "Lady of Shalott" עמדה במרכז הופעותיה.
עיבוד לקריין ולתזמורת מאת מושה זורמן - תרגום מאת בני הנדל (2010)
תרגומים עבריים

"הליידי משאלוט", תרגום מאת יעקב שקד – התפרסם בכתב העת "מאזנים", גיליון עא (1996).
"העלמה משאלוט", תרגום מאת אליעזרה איג-זקוב – התפרסם בכתב העת "עתון 77", גיליון 322 (2007), ולאחר מכן בקובץ תרגומיה לשירי טניסון "חסד היום שגוַע" (2009}.
"גבירת טירת שאלוט", תרגום מאת בני הנדל – התפרסם בעיתון "הארץ" (2009) ושוב בכתב העת "שְׁבוֹ", גיליון 22–23 (2010).
לקריאה נוספת

סנדרה גילברט וסוזן גובאר, "ראי הקיר של המלכה", בתוך: ניצה ינאי ואחרים (עורכים), דרכים לחשיבה פמיניסטית, רעננה: האוניברסיטה הפתוחה, תשס"ח 2007, עמ' 136–176.
Harold Bloom, Alfred, Lord Tennyson: Bloom's Major Poets. Chelsea House Publishers, 1974.
Friedlander ER (1999) Enjoying "The Lady of Shalott" by Alfred Tennyson Retrieved Dec. 25, 2003 from
Elaine Jordan, Alfred Tennyson. Cambridge University Press, 1988
הערות שוליים

↑  השיר תורגם לעברית בשמות הליידי משאלוט, העלמה משאלוט וכן גבירת טירת שאלוט; ראו להלן.
1 2  Harold Bloom, Alfred, Lord Tennyson: Bloom's Major Poets. Chelsea House Publishers, 1974, P16
↑  Harold Bloom, Alfred, Lord Tennyson: Bloom's Major Poets. Chelsea House Publishers, 1974, p.15-16
1 2 3 4  Harold Bloom, Alfred, Lord Tennyson: Bloom's Major Poets. Chelsea House Publishers, 1974, p.18
1 2 3  Enjoying "The Lady of Shalott" by Alfred Tennyson
↑  Harold Bloom, Alfred, Lord Tennyson: Bloom's Major Poets. Chelsea House Publishers, 1974, P19
↑  Harold Bloom, Alfred, Lord Tennyson: Bloom's Major Poets. Chelsea House Publishers, 1974, p.28
↑  Elaine Jordan, Alfred Tennyson. Cambridge University Press, 1988, p.56
↑  האישה המורדת בציור הפרה-רפאליטי בבלוג של תפוז אנשים
↑  צערה של הליידי משאלוט בבלוג של יהודה בלו
↑  סנדרה גילברט וסוזן גובאר, ראי הקיר של המלכה, מתוך דרכים לחשיבה פמיניסטית, עמ' 136-176.
↑  Harold Bloom, Alfred, Lord Tennyson: Bloom's Major Poets. Chelsea House Publishers, 1974, P25
↑  Elaine Jordan, Alfred Tennyson. Cambridge University Press, 1988, p.58
↑  להקת אטמוספירה, באתר "רוק מתקדם: מדריך עברי".
↑  אלפרד לורד טניסון, "הַלֵּידִי משָּׁלוֹט" (חלק I,‏ חלקים II–III), מאזנים, עא, 1 (אוקטובר 1996), עמ' 36–37.
↑  עתון 77, 322 (יולי 2007), עמ' 5–7; אלפרד טניסון, חסד היום שגוַע: מבחר שירים, מאנגלית אליעזרה איג-זקוב, תל אביב: קשב לשירה, תשס"ט 2009, עמ' 35 ואילך.
↑  אלפרד לורד טניסון, גבירת טירת שאלוט; תירגם מאנגלית בני הנדל, באתר הארץ, 9 באוקטובר 2009.
↑  אלפרד לורד טניסון, "גבירת טירת שאלוט"; מאנגלית בני הנדל, שבו, 22–23 (2010), עמ' 90–96; ראו גם בני הנדל, "הגבירה ואני", שם, עמ' 97.
| --- | --- |
בקרת זהויות :  BnF: cb119677310 (data)  GND: 4607232-9  SUDOC: 168566478  VIAF: 212913216   WorldCat (עם VIAF): 212913216 
איור מאת ויליאם אדוורד פרנק בריטן (Britten) למהדורת 1901 של ספרו של טניסון
"הגבירה משאלוט מביטה בלנסלוט", ציור של ג'ון ויליאם ווטרהאוס משנת 1894.
הגבירה משאלוט של האנט, 1905
יוניס קנדי שרייבר

| --- | --- |

 לידה:  10 ביולי 1921 ברוקליין, ארצות הברית 
 פטירה:  11 באוגוסט 2009 (בגיל 88) Hyannis, ארצות הברית 
 שם לידה:  Eunice Mary Kennedy 
 מדינה:  ארצות הברית 
 מקום קבורה:  בית הקברות על שם חבייר פרנסיס הקדוש 
 השכלה:  אוניברסיטת סטנפורד (1943)  מנהטנוויל קולג' 
 מפלגה:  המפלגה הדמוקרטית 
 השקפה דתית:  הנצרות הרומית-קתולית 
 בן או בת זוג:  סרג'נט שרייבר (23 במאי 1953–11 באוגוסט 2009) 
 פרסים והוקרה:  פרס תאודור רוזוולט (2002)  היכל התהילה הלאומי לנשים (1998)  דוקטור לשם כבוד מאוניברסיטת מיאמי (14 במאי 1999)  פרס אליזבת בלקוול (2011)  פרס לסקר-בלומברג לשירות הציבור (1966)  אוניברסיטת נוטרדאם (1988)  מדליית החירות הנשיאותית (24 במרץ 1984)  היכל התהילה של נשות מרילנד (2001)  מסדר החיוך  אביר במסדר הקדוש גרגוריוס  מדליית הזהב הגדולה להוקרה על שירות הרפובליקה האוסטרית  פרס ארבעת החירוית - חירות מרצון  עיטור הזהב הגדול של שטיריה  James Cardinal Gibbons Medal 
 חתימה:   
 http://eunicekennedyshriver.org
 
יוניס מרי קנדי שרייבר DSG (10 ביולי 1921 – 11 באוגוסט 2009) הייתה פילנתרופית אמריקאית ובת למשפחת קנדי. היא ייסדה את הספיישל אולימפיקס, ארגון ספורט לאנשים עם מוגבלויות פיזית ושכליות. על מאמציה למען אנשים בעלי מוגבלויות, הוענקה לה מדליית החירות הנשיאותית ב-1984.
שרייבר הייתה אחותם של נשיא ארצות הברית, ג'ון קנדי, הסנאטורים רוברט פ. קנדי ואדוארד קנדי. כמו כן, הייתה החותנת של ארנולד שוורצנגר. היא הייתה נשואה לסרג'נט שריבר, שהיה שגריר ארצות הברית בצרפת וכן המועמד הדמוקרטי לסגן נשיא ארצות הברית בבחירות 1972.
חיים מוקדמים, השכלה וקריירה מוקדמת

יוניס מרי קנדי נולדה בברוקליין, מסצ'וסטס, ב-10 ביולי 1921. היא הייתה החמישית מתוך תשעת ילדים של ג'וזף פ. קנדי האב ורוז פיצג'רלד.
שריבר התחנכה במנזר הלב הקדוש שבלונדון, ולאחר מכן במכללת מנהטנוויל. את התואר הראשונה שלה בסוציולוגיה למדה באוניברסיטת סטנפורד, שם סיימה ב-1943. אחרי כן עבדה במחלקת בעיות מלחמה מיוחדות של מחלקת המדינה האמריקאית. בהמשך עברה לעבוד כמזכירה ראשית במשרד המשפטים האמריקנית במסגרת פרויקט העוסק בעבריינות נוער. עבדה כעובדת סוציאלית במשך שנה במוסד התעשייתי הפדרלי לנשים. בשנת 1951 עברה להתגורר בשיקגו, שם עבדה במקלט לנשים ובבית המשפט לנוער.
מעורבות פוליטית

שרייבר הייתה פעילה בקמפיין של אחיה ג'ון לנשיאות ארצות הברית ב-1960.
אף על פי שהזדהתה עם המפלגה הדמוקרטית, שרייבר הייתה תומכת נלהבת של התנועה נגד הפלות. בשנת 1990 כתבה שרייבר מכתב ל"ניו יורק טיימס", בו גינתה קבוצה לזכויות הפלות על כך שהשתמשה בציטוט של הנשיא קנדי מחוץ להקשרם כתמיכה בעמדתם. שרייבר הייתה אחת מכמה דמוקרטים בולטים שהוציאו פרסומת בהיקף עמוד שלם בעיתון הניו יורק טיימס המביעה התנגדות ל"הפלה לפי דרישה" במהלך ועידת המפלגה הדמוקרטית ב-1992 (זאת מכיוון שהמפלגה אימצה אז מצע המדגיש את תמיכתה בזכות להפלות). שרייבר הייתה תומכת בכמה ארגונים נגד הפלות: פמיניסטיות למען חיים באמריקה, רשימת סוזן ב. אנתוני ודמוקרטים למען חיים באמריקה.
למרות היותה דמוקרטית, שרייבר תמכה במועמד הרפובליקני למושל קליפורניה בקמפיין 2003, חתנה ארנולד שוורצנגר.
ב-28 בינואר 2008, בהיותה בת 86, הייתה שרייבר נוכחת באוניברסיטה האמריקאית בוושינגטון הבירה, כאשר אחיה, הסנאטור אדוארד מ. קנדי, הכריז על תמיכתו בקמפיין הנשיאותי של ברק אובמה.
חיים אישיים

ב-23 במאי 1953, בגיל 31, נישאה יוניס לסרג'נט שרבר בטקס קתולי בקתדרלת סנט פטריק בניו יורק. בעלה שימש כשגריר ארצות הברית בצרפת בין השנים 1968 ל-1970 והיה המועמד הדמוקרטי לסגן נשיא ארצות הברית ב-1972 (עם ג'ורג' מקגוברן כמועמד לנשיאות ארצות הברית). נולדו להם חמישה ילדים: רוברט סרג'נט שרייבר השלישי, מריה אוינגס שרייבר, טימותי פרי שרייבר, מארק קנדי שרייבר ואנתוני פול קנדי שרייבר. לשרייבר היו תשעה-עשר נכדים.
שרייבר הייתה קרובה לאחותה רוזמרי קנדי, שהייתה מוגבלת שכלית מלידה ושמצבה החמיר עקב ניתוח לובוטומיה.
בשנת 2005, לקתה שרייבר בשבץ ושבר בירך. ב-18 בנובמבר 2007, בגיל 86, היא אושפזה בבית החולים הכללי של מסצ'וסטס בבוסטון, שם נשארה מספר שבועות.
חיים אישיים > מותה

ב-7 באוגוסט 2009 אושפזה שרייבר בבית החולים קייפ קוד בהיאניס, מסצ'וסטס עם מחלה לא ידועה. ב-10 באוגוסט נקראו קרוביה לבית החולים. שרייבר נפטרה למחרת בהיותה בת 88. שבועיים לאחר מותה, ב-25 באוגוסט, נפטר אחיה הקטן, הסנאטור טד קנדי
משפחתה של שרייבר פרסמה הודעה בעת מותה, המצוטטת כאן חלקית:
Inspired by her love of God, her devotion to her family, and her relentless belief in the dignity and worth of every human life, she worked without ceasing—searching, pushing, demanding, hoping for change. She was a living prayer, a living advocate, a living center of power. She set out to change the world and to change us, and she did that and more. She founded the movement that became Special Olympics, the largest movement for acceptance and inclusion for people with intellectual disabilities in the history of the world. Her work transformed the lives of hundreds of millions of people across the globe, and they in turn are her living legacy.
לאחר מותה של שרייבר, אמר הנשיא ברק אובמה כי היא הייתה "אישה יוצאת דופן, אשר לימדה את האומה שלנו - ואת העולמנו - ששום מחסום פיזי או נפשי לא יכול לרסן את כוחה של הרוח האנושית".
חיים אישיים > הלוויה וקבורה

ב-14 באוגוסט 2009 נערכה עבור שרייבר מיסת רקוויאם בכנסייה הקתולית פרנסיס אקסבייר הקדוש בהיאניס, מסאצ'וסטס. לאחר המיסה נקברה שרייבר בבית הקברות של קהילת סנט פרנסיס אקסבייר בסנטרוויל הסמוכה. האפיפיור בנדיקטוס ה-16 שלח מכתב תנחומים למשפחתה. מכיוון שאחיה טד התמודד אז עם סרטן מוח סופני, הוא לא יכול היה להשתתף בהלוויה, ואחותם ג'ין קנדי סמית' נשארה איתו. טד מת שבועיים לאחר מכן, והותיר את ג'ין כבתם האחרונה של ג'וזף ורוז קנדי, עד מותה ב-17 ביוני 2020 בגיל 92.
רכס ארצות הברית

| --- | --- |

 מידע כללי
 גובה:  1,860 מ' 
 שטח:  14,022 קמ"ר 
 מדינה:  קנדה 
 מיקום:  נונאווט, קנדהקנדה
 רכס הרים:  הקורדילרה הארקטית 
 קואורדינטות:  82°25′N 68°00′W﻿ / ﻿82.42°N 68°W﻿ / 82.42; -68
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס ארצות הברית(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס ארצות הברית(למפת נונאווט רגילה) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןרכס ארצות הברית(למפת נונאווט מוגדלת) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןרכס ארצות הברית
 
רכס ארצות הברית (באנגלית: United States Range) הוא אחד מרכסי ההרים הצפוניים ביותר בקורדילרה הארקטית, בטריטוריית נונאווט שבקנדה.
רק רכס הרי צ'לנג'ר, הנמצא מצפון-מערב לו, צפוני ממנו.
הרכס ממוקם בקצהו הצפון-מזרחי של האי אלסמיר, והוא תת-רכס של ההרים האיניואיטים. רכס האימפריה הבריטית ממוקם ממערב לרכס ארצות הברית.
ההר הגבוה ברכס הוא הר יוג'ין, שגובהו 1,860 מטרים מעל פני הים.
שטחו של הרכס 14,022 קמ"ר.
היסטוריה > מקור השם

שמו של הרכס ניתן לו בשנת 1861 על ידי מגלה הארצות האמריקאי אייזק איזראל הייז, והוא נקרא על שם ספינתו של הייז.
לקריאה נוספת

• USDA Forest Service, Eastern Region, , P 12
• Lyle Dick, , PP 12 - 14
הערות שוליים

↑  לפי מקור אחר גובהו של הרכס 1,880 מטרים מעל פני הים
↑  לפי מקור אחר שטחו של הרכס 5,412 קמ"ר
↑  מידע גאוגרפי על רכס ארצות הברית
↑  מקור שמו של הרכס
| הקורדילרה הארקטית |
| --- | --- | --- |
| רכסי הרים | אדם • ארצות הברית • באפין • ברוס • ג'וי • גרינל • האימפריה הבריטית • הנסיכה מרגרט • הייפוינטר • ויסלר • ויקטוריה ואלברט • צ'לנג'ר • קונגר |  |
| הרים | אאוטלוק • אודין • אוקספורד • אנגנה • אסגארד • ארוהד • ארתור • באטל • בסטיל • בופורט • בידרביק • בישופ'ס מאיטר • בלדר • ברבאו • ברייב • בריידאבליק • ויסלר • יוג'ין • יוקפיק • מידנייט סאן • נוקאפ • סירק • קוואג'יוויק • ת'ול • ת'ור |  |
| מעברי הרים | פורטרס |  |
| כיפות קרח | פני |  |
| קרחונים | גל |  |
| פארקים לאומיים | סירמיליק |  |
| אזורים | אלסמיר • באפין |  |
| יישובים | אלרט |  |
אאוסנגטה

| --- | --- |
הר אאוסנגטה
הר אאוסנגטה
 מידע כללי
 גובה:  6,384 מ'
 מדינה:  פרו 
 מיקום:  פרו פרו
 רכס הרים:  הרי האנדים
 קואורדינטות:  13°47′27″S 71°13′57″W﻿ / ﻿13.7908172°S 71.2325°W﻿ / -13.7908172; -71.2325
  (למפת פרו מוגדלת) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטאאוסנגטה(למפת פרו רגילה) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטאאוסנגטה
 
אָאוּסַנְגָטֶה (בספרדית: Auzangate) הוא הר ברכס וילקנוטה, חלק מהרי האנדים בפרו. גובהו 6,384 מטרים, 100 קילומטרים דרום מזרחית לעיר קוסקו. להר חשיבות רבה במיתולוגיית האינקה.
כל שנה, פסטיבל 'קויילור ריטי' (בקצ'ואה "שלג כוכבים") מתקיים עשרים קילומטר צפון לאאוסנגטה בהר קולקיפונקו, והוא אבן שואבת לאלפי עולים לרגל. הוא מתקיים שבוע לפני חג הלחם והיין הקדושים.
באזור למוֹת ואלפקות חיות בבר. שבילים בהרים הגבוהים משמשים את רועיהן לסחר עם קהילות חקלאיות בגבהים נמוכים יותר. אחד מנתיבים אלה הוא מהווה מסלול טיול רגלי ידוע ומפורסם.
לאזור יש ארבעה מאפיינים גאולוגיים עיקריים: ההרמה האנדית של גרניט, הקרחונים התלויים, עמקי בליית קרחונים, ותצורה פרמינאנית בצבעיה הייחודיים: אדום, אוכרה, טורקיז. האזור מתאפיין גם בגיר וביערות.
גלריה

מוכרת מלאכת יד באאוסנגטה
אישה באאוסנגטה סמוך לכפר טינקי
הנרי נוקס

הנרי נוקס (באנגלית: Henry Knox;‏ 25 ביולי 1750 – 25 באוקטובר 1806) היה קצין בכיר בצבא הקונטיננטלי של שלוש עשרה המושבות, ומאוחר יותר, בצבא ארצות הברית. כיהן גם כמזכיר המלחמה הראשון של ארצות הברית מספטמבר 1789 עד דצמבר 1794.
נוקס נולד וגדל בבוסטון, מסצ'וסטס, שם החזיק בבעלותו חנות ספרים שניהל אותה בעצמו. הוא טיפח ידע בהיסטוריה צבאית ואף הצטרף לפלוגת תותחנים מקומית. כאשר פרצה מלחמת העצמאות האמריקנית בשנת 1775, הוא התיידד עם המפקד העליון של הצבא הקונטיננטלי, גנרל ג'ורג' וושינגטון, ועלה בדרגות במהירות עד שנהיה לקצין התותחנים הראשי של הצבא הקונטיננטלי. במסגרת תפקידו הוא ליווה את וושינגטון ברוב המערכות שלו, והייתה לו מעורבות בפעולות גדולות ורבות של המלחמה. הוא הקים מרכזי הדרכה עבור תותחנים ומתקנים לייצור כלי נשק שהיו נכסים בעלי ערך רב לאומה הצעירה.
לאחר שחוקת ארצות הברית נכנסה לתוקף, עם אימוצה בידי שלוש עשרה המושבות, מונה נוקס למזכיר המלחמה הראשון של ארצות הברית, תחת הנשיא ג'ורג' וושינגטון. בתפקיד זה הוא פיקח על פיתוח ביצורי החוף, עבד כדי לשפר את המוכנות של מיליציות מקומיות, ופיקח על הפעולות הצבאיות במלחמה כנגד האינדיאנים. הוא היה באופן רשמי אחראי על היחסים בין ארצות הברית לאוכלוסייה האינדיאנית בשטחיה, דבר שביטא את עליונותו ההולכת וגוברת של הממשל הפדרלי על מדינות הברית. בשנת 1795, פרש ועבר להתגורר במקום שנקרא כיום תומאסטאון, מיין, שם היה אחראי על עלייתה של אימפריה עסקית הבנויה על גיוס כספים.
מת בשנת 1806 מזיהום שקיבל לאחר בליעת עצם של עוף.
ראשית חייו

הוריו של הנרי נוקס, ויליאם ומרי נוקס (לבית קמפבל), היו סקוטים-אירים שהיגרו מדרי שבאירלנד לבוסטון ב-1729. ויליאם נוקס היה בונה ספינות שעקב קשיים כספיים עזב את משפחתו לסנט אוסטטיוס שבקריביים, שם הוא מת מסיבות בלתי ידועות ב-1762.
הנרי התקבל ל"בית הספר הלטיני של בוסטון", שם הוא למד יוונית, לטינית, אריתמטיקה והיסטוריה אירופאית. מאחר שהוא היה הגדול מבין ילדי המשפחה שנותרו בבית לאחר מות האב, הוא עזב את בית הספר בגיל 9 והיה לפקיד בחנות ספרים כדי לסייע לאמו בכלכלת המשפחה. בעל החנות, ניקולס בווס, שהיה לדמות אב חליפית עבור הנער, הרשה לו לסרוק את מדפי הספרים בחנות ולקחת הביתה כל ספר שהוא חפץ לקרוא בו. כאשר הוא לא היה עסוק בשליחויות מטעם החנות, הוא לימד את עצמו צרפתית, למד מעט פילוסופיה ומתמטיקה מתקדמת וקרא בשקיקה סיפורים על גיבורים עתיקים ועל קרבות מפורסמים. כבר מגיל צעיר הוא הקדיש זמן לקריאת ספרות. עם זאת היה נוקס גם מעורב בחבורות הרחוב של בוסטון, והיה לאחד מהלוחמים הקשוחים ביותר בשכונה. בגיל 18, לאחר שהתרשם ממפגן צבאי, הוא הצטרף ליחידת תותחנים מקומית שנקראה "השיירה" (The Train).
ב-5 במרץ 1770 היה נוקס עד לטבח בוסטון. על פי תצהיר בשבועה שהוא הגיש, הוא ניסה להרגיע את המצב, בנסותו לשכנע את החיילים הבריטים לשוב לבסיסם. הוא גם העיד במשפט שנערך לחיילים שביצעו את הטבח, שבו כולם למעט שניים הורשעו. ב-1771 הוא פתח בבוסטון חנות ספרים משל עצמו שנקראה "חנות הספרים של לונדון" (London Book Store). חנות זו הייתה, על פי תיאור מהתקופה, "מקום בילוי לקצינים הבריטים ולגברות השמרניות שנתנו את הטון באותה תקופה". בהיותה חנות שהתפארה במבחר מצוין של ספרות אנגלית ובהיותה מנוהלת על ידי בעל חנות ידידותי, היא הפכה עד מהרה ליעד פופולרי לחברה הגבוהה של בוסטון. כמוכר ספרים, בנה נוקס לעצמו קשרי עסקים יציבים עם הספקים הבריטים (כמו תומאס לונגמן) ופיתח קשרי ידידות עם לקוחותיו תוך שהוא דובק בשאיפותיו מילדות. בהיותו אוטודידקט, הוא אגר ספרים בתחום הצבא ואף נהג לשאול שאלות רבות בנושא את החיילים שפקדו את חנותו. בתחילה הוא נהנה מהצלחתו הכספית, אך רווחיו צנחו לאחר חוק נמל בוסטון והחרם העירוני על הסחורות הבריטיות שבא בעקבותיו. ב-1772 הוא היה שותף לייסוד "גיס הגרנדירים של בוסטון", שהייתה שלוחה של "השיירה" ושירת כמספר שניים בשרשרת הפיקודית שלו. זמן קצר לאחר יום הולדתו ה-23 ירה נוקס בטעות ברובה בשתיים מאצבעות ידו השמאלית. הוא הצליח לחבוש את הפצע ולהגיע לרופא שתפר אותו.
נוקס תמך בבני החירות, ארגון שנאבק כנגד מה שהוא ראה כמדיניות הדיכוי הקולוניאלית הבריטית. לא ידוע אם הוא לקח חלק במסיבת התה של בוסטון ב-1773, אך הוא היה בתפקיד לפני התקרית כדי לוודא שלא נפרק שום מטען תה מה"דרתמות'", אחת מהספינות שהיו מעורבות בפעולה. בשנה שלאחר מכן הוא סירב לקבל משלוח של תה שנשלח אליו על ידי ג'יימס ריווינגטון,  לויאליסט מניו יורק.
ב-16 ביוני 1774 נשא נוקס לאישה את לוסי פלקר, בתו של לויאליסט בוסטוני, זאת על אף התנגדות אביה. אחיה של לוסי שירת בצבא הבריטי ומשפחתה ניסתה לשכנע את נוקס שיתגייס גם הוא. על אף תקופות פרידה ארוכות שנבעו משירותו הצבאי, היו בני הזוג מסורים זה לזה עד ליומו האחרון של נוקס והם הקפידו לשמור על קשר מכתבים. לאחר שבני הזוג נמלטו מבוסטון ב-1775, נותרה לוסי חסרת בית עד לפינוי העיר על ידי הבריטים במרץ 1776. גם לאחר מכן, היא נסעה לעיתים קרובות לבקר את בן זוגה בשדה הקרב. הוריה של לוסי עזבו את העיר ומעולם לא שבו אליה יחד עם הכוחות הבריטים לאחר שהצבא הקונטיננטלי ביצר את רמת דורצ'סטר, הצלחה שנזקפה לזכותו של נוקס.
קריירה צבאית

| --- | --- |

 לידה:  25 ביולי 1750 בוסטון, פרוביניציית מסצ'וסטס 
 פטירה:  25 באוקטובר 1806 (בגיל 56) אוגוסטה, ארצות הברית 
 מקום קבורה:  Thomaston Village Cemetery 
 מדינה:  ארצות הברית 
 בן או בת זוג:  לוסי פלאקר נוקס 
 צאצאים:  Caroline Flucker Knox Swan Holmes 
 השתייכות:   הצבא הקונטיננטלי   הצבא האמריקני הצבא האמריקני
 תקופת הפעילות:  1772–1785 (כ־13 שנים)
 דרגה:   מייג'ור גנרל
 תפקידים בשירות
 מפקד הארטילריה
 פעולות ומבצעים
 מלחמת העצמאות של ארצות הברית
 עיטורים
 עמית האקדמיה האמריקאית לאמנויות ולמדעים